Τελιπίνου (θεός)

Αποσαφήνιση: ο Χετταίος βασιλιάς Τελιπίνου(15ος αιώνας π.Χ.) είναι ιστορικό πρόσωπο.
Ο Τελιπίνου (στη χεττιτική σφηνοειδή γραφή: 𒀭𒋼𒂊𒇷𒁉𒉡𒌑 , μεταγραφή: dTe(-e)-li-pí-nu(-ú), στη χαττική γλώσσα: Talipinu ή Talapinu) ήταν θεός των Χετταίων που προστάτευε την γεωργία. Θεωρείται επίσης θεός της καταιγίδας και προστάτης θεός των αγροτικών καλλιεργειών. Ήταν ο γιος του θεού του ουρανού Τεσούμπ που ήταν υπεύθυνος για τις καταιγίδες και της θύελλες. Μητέρα του Τελιπίνου ήταν η θεά του ήλιου Αρίννα. Σύζυγός του ήταν η θεά Χατεπούνα. 

Σύμφωνα με τον αρχαίο χεττιτικό Μύθο του Τελιπίνου που σώθηκε στις πήλινες πινακίδες της Χάττουσα, όταν ο Τελιπίνου εξαφανίστηκε, η γη έγινε άγονη, οι καλλιέργειες καταστράφηκαν και τα ζώα πέθαιναν από την πείνα:«Ομίχλη σκέπασε τα παράθυρα. Τα σπίτια κρύφτηκαν στην καταχνιά. Τα ξύλα στο τζάκι τα έπνιξε ο καπνός. Σκοτάδι σκέπασε τους θεούς στους βωμούς. Στα μαντριά τα πρόβατα και οι αγελάδες κατατρόμαξαν και οι μητέρες απαρνήθηκαν τα παιδιά τους. Ο Τελιπίνου έφυγε και μαζί του εξαφανίστηκε η σοδειά και τα ζώα έγιναν στείρα. Εξαφανίστηκε από τη φύση και τα λιβάδια η ζωή και η αφθονία ... Άνθρωποι και θεοί λιμοκτονούσαν».Güterbock, Hans Gustav; Hoffner, Harry A.; Diamond, Irving L. (1997). Perspectives on Hittite civilization. Oriental Institute of the University of Chicago. ISBN 9781885923042.

Παραπομπές 

Χεττιτική Μυθολογία

Βιβλιογραφία 

 Bryce, Trevor (2005). The Kingdom of the Hittites. Oxford University Press. ISBN 9781429469807.
Güterbock, Hans Gustav; Hoffner, Harry A.; Diamond, Irving L. (1997). Perspectives on Hittite civilization. Oriental Institute of the University of Chicago. ISBN 9781885923042 .
Hoffner, Harry A. (1991). Hettite Myths. (2nd edition) Society of Biblical Literature. ISBN 0788504886 .

Χετταίοι